Vyhodnotenie pripomienkového konania

Spôsob pripomienkového konania:   skrátený postup – 5 dní – dôvod: bezodkladná implementácia projektov

Zoznam oslovených subjektov:
Ministerstvo dopravy, pôšt a telekomunikácií SR
								Ministerstvo zahraničných vecí SR
								Ministerstvo vnútra SR
								Ministerstvo hospodárstva SR
								Ministerstvo financií SR
								Ministerstvo kultúry SR
								Ministerstvo obrany SR
								Ministerstvo školstva SR
								Ministerstvo zdravotníctva
								Ministerstvo výstavby a regionálneho rozvoja SR
								Ministerstvo spravodlivosti SR
								Ministerstvo práce, sociálnych vecí a rodiny
								Ministerstvo pôdohospodárstva SR
								Ministerstvo životného prostredia SR
								odbor vládnej agendy Úradu vlády SR
								odbor boja proti korupcii Úradu vlády SR
								Úrad jadrového dozoru
								Úrad pre normalizáciu, metrológiu a skúšobníctvo
								Úrad pre reguláciu sieťových odvetví
							odbor Národného fondu Ministerstva financií SR

Počet oslovených subjektov:  20
Zaslali do stanoveného termínu: 		Ministerstvo dopravy, pôšt a telekomunikácií SR
						Ministerstvo zahraničných vecí SR
						Ministerstvo zdravotníctva SR
						Ministerstvo výstavby a regionálneho rozvoja SR
						Ministerstvo spravodlivosti SR
						Ministerstvo práce, sociálnych vecí a rodiny SR
						Ministerstvo pôdohospodárstva SR
						Ministerstvo obrany SR
						Ministerstvo školstva SR
						Ministerstvo kultúry SR
						Ministerstvo vnútra SR
						Ministerstvo životného prostredia SR
						Úrad jadrového dozoru 
						Úrad pre normalizáciu, metrológiu a skúšobníctvo SR 
						Úrad pre reguláciu sieťových odvetví
						odbor vládnej agendy Úradu vlády SR
						
Zaslali po termíne: 			0
					
Vôbec nezaslali: 				Ministerstvo hospodárstva SR
						Ministerstvo financií SR
						odbor boja proti korupcii Úradu vlády SR 
						odbor Národného fondu Ministerstva financií SR

Subjekty, ktoré nemali pripomienky: 	Ministerstvo dopravy, pôšt a telekomunikácií SR
						Ministerstvo zahraničných vecí SR
						Ministerstvo výstavby a regionálneho rozvoja SR
						Ministerstvo obrany SR
						Ministerstvo školstva SR
						Úrad jadrového dozoru 
						Úrad pre normalizáciu, metrológiu a skúšobníctvo SR 
						Úrad pre reguláciu sieťových odvetví

						
Počet vznesených pripomienok: 7
Počet akceptovaných: 6
Počet čiastočne akceptovaných: 0
Počet neakceptovaných: 1 
Rozporové konanie: 0

Rezort | Pripomienka | Typ | Vyhod. | Spôsob vyhodnotenia | Poznámka

Ministerstvo zdravotníctva SR

● na str. 3 text „posilnenie správnej spôsobilosti Štátneho ústavu pre boj s drogami v súvislosti s liečivom pre použitie v humánnej medicíne“ prosíme nahradiť „posilnenie administratívnej kapacity Štátneho ústavu pre kontrolu liečiv v súvislosti s používaním liekov v humánnej medicíne“

● na str. 3 text „posilnenie správnej spôsobilosti forézno-lekárskej chémie a toxikológie v Slovenskej republike v oblasti sledovania drog a drogovej závislosti v rámci medzinárodného programu boja proti užívaniu drog“ nahradiť „zlepšenie kvality monitorovania a vykazovania úmrtí zapríčinených drogami a drogovou závislosťou posilnením súdnolekárskej chémie a toxikológie v SR v rámci medzinárodného programu boja proti drogám“

● na str. 9 celú časť Cieľ 4 Zdravotníctvo nahradiť nasledovne:
Projekt 2005/017-464.04.01 – Posilnenie administratívnej kapacity Štátneho ústavu pre kontrolu liečiv (ŠÚKL) v súvislosti s používaním liekov v humánnej medicíne
Cieľom tohto projektu je posilnenie administratívnej kapacity ŠÚKL pre implementovanie Nariadenia 2001/83/EC, 2004/27/EC, 2004/24/EC a 2003/63/EC.
Aktivity sú zamerané na odborné semináre určené pre zamestnancov ŠÚKL.
Zároveň zahraniční experti spolu s odborníkmi ŠÚKL vypracujú záverečné hodnotiace správy v súlade s požiadavkami Nariadenia 2004/27/EC.
Projekt sa bude realizovať prostredníctvom twinningu.
Rozpočet:
Prechodný fond: 0,150 mil. EUR
Spolufinancovanie: 0

Projekt 2005/017-464.04.02 – Zlepšenie bezpečnosti, kvality a dostupnosti orgánov, tkanív a buniek pre transplantáciu
Účelom tohto projektu je zavedenie systému riadenia kvality v oblasti transplantácie orgánov, tkanív a buniek s cieľom zabezpečiť čo najvyššiu možnú ochranu verejného zdravia a zlepšiť informovanosť verejnosti v oblasti darcovstva orgánov, tkanív a buniek.
Pomoc Prechodného fondu je zameraná na realizáciu nasledovných aktivít:
- vypracovanie audítorskej správy, ktorá zosumarizuje existujúce ľudské zdroje a technické vybavenie participujúcich inštitúcií v súvislosti so zavedením systému kvality a predstaví doporučenia pre zlepšenie existujúceho stavu
- príprava a zavedenie systému riadenia kvality v transplantačných centrách a bankách, vypracovanie manuálu systému riadenia kvality a odborné semináre pre zamestnancov príslušných centier a bánk
- vývoj, zavedenie a testovanie informačného systému, ktorý bude kompatibilný s informačnými systémami v ostatných krajinách EÚ
- príprava a tlač odbornej príručky pre zdravotníckych pracovníkov a informačných letákov pre verejnosť týkajúcich sa darcovstva.
Projekt sa bude realizovať prostredníctvom twinningu.
Rozpočet:
Prechodný fond: 0,850 mil. EUR
Spolufinacovanie: 0

Projekt 2005/017-464.04.03 – Zlepšenie monitorovania drog a drogovej závislosti na národnej úrovni
Zámerom tohto projektu je posilniť súdne lekárstvo a toxikológiu s cieľom zabezpečiť kvalitné monitorovanie a vykazovanie úmrtí zapríčinených drogami a drogovou závislosťou, jedného z piatich kľúčových ukazovateľov určených  pre Európske monitorovacie centrum pre drogy a drogovú závislosť (EMCDDA).
Pomoc prechodného fondu je určená na:
- vybavenie Národného referenčného laboratória pre súdnolekársku toxikológiu špeciálnym prístrojovým zariadením pre kvalitné analýzy neštandardných biologických vzoriek pre všetky ústavy súdneho lekárstva v SR
-  semináre pre zvýšenie odbornej úrovne pracovníkov toxikologických laboratórií zameraných na bežné laboratórne postupy, kvantifikáciu drog, súčasné techniky využívané v toxikológii
-  pilotné monitorovanie a vykazovanie úmrtí zapríčinených drogami a drogovou závislosťou. 
Projekt sa bude realizovať prostredníctvom twinningu.
Rozpočet:
Prechodný fond: 0,400 mil. EUR
Spolufinancovanie: 0,100 mil. EUR

● na str. 11 prosíme doplniť text nasledovne: „.............ľudských zdrojov na Ministerstve zdravotníctva SR, VUC a zdravotníckych zariadeniach.....“

● na str. 11 text „pomoc pri revízii vnútorných dokladov....“ nahradiť „pomoc pri revízii vnútorných materiálov a predpisov....“

● na str. 14 v tabuľke Projekty národného programu pre Prechodný fond (Transition Facility) 2005 (v mil. EUR) prosíme zosúladiť názvy projektov tak, ako sú uvedené v bode 3.

O

A

Všetky pripomienky boli zapracované do textu materiálu.

Ministerstvo spravodlivosti SR

● Projekt č. 2005/017-464.03.02, ktorý naše ministerstvo predložilo na schválenie, sa nazýva „Podpora pri ukončení zriadenia  Justičnej akadémie Slovenska“ a nie Súdnej akadémie na Slovensku. V tomto zmysle  treba upraviť text na strane 2 v poslednom odseku, názov nášho projektu na strane 6 a v tabuľke na strane 12. 

● V poslednom odseku na strane 6 treba nahradiť termín „inštruktorov“ slovom školiteľov a v bode 2) doplniť .... vzdelávanie pre sudcov, prokurátorov a školiteľov.... To isté platí aj pre bod c).  

● V poslednom odseku na strane 2 by mali byť všetky odseky vo štvrtom páde: Projekty ... sú zamerané na  ...priebežnú podporu, ..prípravu, .. a na nealokovanú čiastku pre ad hoc aktivity v oblasti budovania inštitúcií.

O

A

Všetky pripomienky boli zapracované do textu materiálu.

Ministerstvo kultúry SR

Názov a popis Project Fiche MK SR odporúčame preformulovať nasledovne:

Projekt 2005/017-464.02.02 – Vymožiteľnosť práv duševného vlastníctva v Slovenskej republike

Účelom projektu je posilniť spôsobilosť Slovenskej republiky presadzovať práva  duševného vlastníctva a zlepšiť znalosti o právach duševného vlastníctva v radoch hlavne odbornej, ale i laickej verejnosti (najmä sudcovia, prokurátori, colné a policajné orgány, organizácie kolektívnej správy práv, ale i užívatelia, občania). Projekt zahŕňa:
a) vytvorenie, naplnenie a verejné internetové sprístupnenie  databázy Duševné vlastníctvo zahŕňajúcej rozsudky a rozhodnutia súdov SR, rozhodnutia správnych orgánov, odkazy na Európsky súdny dvor a nálezy Svetovej organizácie duševného vlastníctva, ako aj  bibliografiu týkajúcu sa duševného vlastníctva; databázu bude spravovať MK SR ako súčasť komplexného Registra kultúry a bude prepojená na verejne internetovo prístupné databázy Úradu priemyselného vlastníctva zahŕňajúce ochranné známky, patenty, úžitkové vzory, dizajny, b) informačnú kampaň zameranú na začiatok prevádzky databázy a zvyšovanie povedomia o právach duševného vlastníctva vôbec, c) odbornú prípravu colníkov, policajtov,  sudcov a prokurátorov, ktorej výsledky sa zhrnú v brožúre alebo na CD a následne sa budú distribuovať všetkým zúčastneným inštitúciám.

Projekt sa bude realizovať prostredníctvom technickej pomoci.

Rozpočet
Prechodný fond:	0,400 mil. EUR

O

A

Pripomienka bola zapracovaná do textu materiálu.

Ministerstvo kultúry SR

Odporúčame zvážiť doplnenie zmienky o zmenách a aktivitách uskutočnených v období september 2004 – máj 2005 v súvislosti s Phare/Prechodným fondom:
-	nadobudnutie platnosti rozšíreného decentralizovaného implementačného systému EDIS,
-	školenie k otázkam finančného riadenia zorganizované CFCU v decembri 2004,
-	školenie k otázkam prípravy projektov PF zorganizované ÚV SR v decembri 2004, ktoré lektorsky zabezpečovali odborníci z Nemecka,
upresňovanie požiadaviek vyplývajúcich z realizácie projektov Phare/PF voči štátnemu rozpočtu SR.

O

N

Pripomienka má len charakter odporúčania. Navrhnuté témy nie sú predmetom materiálu a preto pripomienka nebola zapracovaná.

Ministerstvo pôdohospodárstva SR

● V časti materiál „Programovanie Prechodného fondu na rok 2005“ vo vete 
„Projekty v programe Prechodného fondu na rok 2005 sú zamerané na posilnenie administratívnej kapacity....nahradiť spojenie .....lesný rozmnožovací materiál .......spojením......lesný reprodukčný materiál....... . V tejto súvislosti by bolo vhodné nahradiť všetky tieto spojenia ďalej v texte. 
● Zmeniť v „Popise projektov“ názov projektu 2005/017-464.01.02 „Posilnenie správnej spôsobilosti Ústredného kontrolného a skušobného ústavu poľnohospodárskeho v oblasti ekologického poľnohospodárstva“ na „Posilnenie riadiacej kapacity.........................“, tak aby viac korešpondoval s anglickým originálom. Vetu „Cieľom projektu je uskutočniť vyhodnotenie.......“ nahradiť „Projekt sa zameriava na vyhodnotenie........“ a doplniť do textu „Projekt sa bude realizovať prostredníctvom nástroja Twinning light“.
● V projekte 2005/017-464.01.03 „Skvalitnenie Poľnohospodárskej platobnej agentúry a zavedenie jednotného platobného postupu podľa reformovanej spoločnej poľnohospodárskej politiky (ďalej len „SPP“)“ nahradiť vetu: „Cieľom tohto projektu je podporiť slovenské ministerstvo poľnohospodárstva a Poľnohospodársku platobnú agentúru ......“ vetou „Účelom tohto projektu je podporiť Ministerstvo pôdohospodárstva SR a Pôdohospodársku platobnú agentúru (ďalej len „PPA SR“) pri doladení súčasného integrovaného správneho a kontrolného systému (ďalej len „IACS“) a pri zavedení jednotného platobného postupu (ďalej len „JPP“)“. 
● V projekte 2005/017-464.01.04 „Posilnenie vnútroštátneho kontrolného systému pre lesný rozmnožovací materiál“ nahradiť názov projektu na základe vyššie uvedeného na „Posilnenie vnútroštátneho kontrolného systému pre lesný reprodukčný materiál“
Nahradiť vetu  „Cieľom tohto projektu je podporiť slovenský Štátny lesný úrad a slovenský Lesnícky výskumný ústav (ďalej len „LVÚ“) pri posilňovaní vnútroštátneho kontrolného systému pre lesný rozmnožovací materiál a zlepšovaní spôsobilosti pre zásobovanie konečných užívateľov rozmnožovacieho materiálu“ vetou „Projekt je zameraný na podporu slovenského Lesníckeho výskumného ústavu (ďalej len „LVÚ“) ako oficiálneho orgánu zodpovedného za realizáciu smernice 1999/105/EC pri posilňovaní vnútroštátneho kontrolného systému pre lesný reprodukčný materiál a zlepšovaní spôsobilosti pre zásobovanie konečných užívateľov lesného reprodukčného materiálu.

O

A

Všetky pripomienky boli zapracované do textu materiálu.

Ministerstvo práce, sociálnych vecí a rodiny SR

Text v časti „Programovanie Prechodného fondu 2005“ - Cieľ 5 Sociálne služby, Projekt 2005/017-464.05.01 – Vytvorenie vnútroštátnych ukazovateľov v oblasti chudoby a sociálneho vylúčenia (terciárne ukazovatele)
nahradiť textom:
Cieľ 5	Sociálne služby

Projekt 2005/017-464.05.01 – Vytvorenie národných indikátorov v oblasti chudoby a sociálneho vylúčenia (terciárne ukazovatele)
V snahe zabezpečiť zodpovedajúce meranie napredovania Slovenska v procese sociálnej inklúzie má tento projekt doplniť existujúce spoločné laekenské indikátory vytvorením národných indikátorov.
Konkrétne sa podpora Prechodného fondu použije na:
-	prípravu referenčnej príručky, ktorá bude obsahovať: a) definície národných indikátorov chudoby a sociálneho vylúčenia, b) metodiku ich výpočtu, ktorá umožní monitorovanie konkrétnych opatrení politiky orientovanej na zníženie chudoby a c) odporúčania ako interpretovať navrhnuté indikátory;
-	prípravu metodickej štúdie, ktorá zahrnie: a) analytický prehľad o sledovaní sociálneho vylúčenia zraniteľných marginalizovaných skupín obyvateľstva (ako sú prisťahovalci a bezdomovci) v ostatných členských štátoch EÚ a b) návrh na zriadenie stáleho monitorovacieho systému sociálneho vylúčenia týchto skupín na Slovensku;
-	poradenstvo a odborná príprava zástupcov tých slovenských ministerstiev, ktoré sa zúčastňujú na príprave Národného akčného plánu sociálnej inklúzie o používaní nových národných indikátorov.

Projekt sa bude realizovať prostredníctvom technickej pomoci.

Rozpočet
Prechodný fond:	0,250 mil. EUR
Spolufinancovanie:	0

O

A

Všetky pripomienky boli zapracované do textu materiálu.

Úrad vlády SR, odbor vládnej agendy | Technické a jazykové pripomienky k materiálu. | O | A | Všetky technické a jazykové pripomienky k materiálu boli zapracované. |

Vysvetlivky k skratkám v tabuľke:

Z – zásadná pripomienka
O – obyčajná pripomienka
A - akceptovaná pripomienka
C – čiastočne akceptovaná pripomienka
N – neakceptovaná pripomienka